CELEX: 62018TN0284
Language: et
Date: 2018-05-03 00:00:00
Title: Kohtuasi T-284/18: 3. mail 2018 esitatud hagi – Arbuzov versus nõukogu

201806290751986712018/C 249/462842018TC24920180716ET01ETINFO_JUDICIAL20180503363721Kohtuasi T-284/18: 3. mail 2018 esitatud hagi – Arbuzov versus nõukogu
 ---documentbreak--- C2492018ET3610120180503ET00463613723. mail 2018 esitatud hagi – Arbuzov versus nõukogu
   (Kohtuasi T-284/18)2018/C 249/46Kohtumenetluse keel: tšehhi
      Pooled
   
   
      Hageja: Sergej Arbuzov (Kiiev, Ukraina) (esindaja: advokaat M. Mleziva)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
            —
         
         
            tühistada Sergej Arbuzovit puudutavas osas nõukogu 5. märtsi 2018. aasta otsus (ÜVJP) 2018/333, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas;
         
      
            —
         
         
            jätta Euroopa Liidu Nõukogu kohtukulud tema enda kanda ja mõista temalt välja Sergej Arbuzovi kohtukulud.
         
      
      Väited ja peamised argumendid
   
   Hagi põhjenduseks esitab hageja kaks väidet.
   
            1.
         
         
            Esimene väide, et rikutud on õigust heale haldusele.
            Hageja väidab oma hagi põhjendamiseks muu hulgas, et Euroopa Liidu Nõukogu ei ilmutanud 5. märtsi 2018. aasta otsuse (ÜVJP) 2018/333 vastuvõtmisel vajalikku hoolsust, sest ta ei analüüsinud enne vaidlustatud otsuse vastuvõtmist hageja argumente ega hageja esitatud õigustavaid tõendeid ning lähtus vaid Ukraina peaprokuratuuri lühikokkuvõttest ega nõudnud täiendavat teavet Ukrainas toimuva uurimise käigu kohta.
         
      
            2.
         
         
            Teine väide, et rikutud on hageja õigust omandile.
            Hageja väidab selle kohta, et tema suhtes võetud piiravad meetmed on ebaproportsionaalsed ja lähevad vajalikust kaugemale ning rikuvad rahvusvahelisest õigusest tulenevaid tagatisi, mis kaitsevad hageja õigust omandile.